**Сотқа дейінгі тергеп-тексерудің бірыңғай тізілімінде тіркелген материалдарға қатысты сыбайлас жемқорлыққа қарсы мониторинг нәтижелері бойынша талдау анықтамасы**

**Сыбайлас жемқорлық тәуекелдеріне ішкі талдау жүргізілген күн: 2016 жылғы 05 қарашасы.**

Қазақстан Республикасы Мемлекеттік қызмет істері министрінің 2015 жылғы 29 желтоқсандағы № 18 бұйрығымен бекітілген Мемлекеттік кірістер органдарының сыбайлас жемқорлық тәуекелдеріне ішкі талдау жүргізудің үлгілік қағидаларының 13-тармағын іске асыру мақсатында Қазақстан Республикасы Қаржы министрлігі Мемлекеттік кірістер комитетінің (бұдан әрі - Комитет) Ішкі қауіпсіздік басқармасы Комитет төрағасының 2016 жылғы 21 сәуірдегі № 230 бұйрығымен құрылған Сыбайлас жемқорлық тәуекелдеріне ішкі талдау жүргізу жөніндегі жұмыс тобымен бірлесіп (бұдан әрі – Жұмыс тобы) Сотқа дейінгі тергеп-тексерудің бірыңғай тізілімінде (бұдан әрі - СДТБТ) тіркелген материалдарғақатысты сыбайлас жемқорлық тәуекелдеріне ішкі талдау жүргізді.

*Сыбайлас жемқорлық әрекеттер жасау және (немесе) шешімдер қабылдау үшін мүмкіндіктерді құрайтын сыбайлас жемқорлықты тәуекелдердің барын анықтау*.

2016 жылы СДТБТ-де мемлекеттік кірістер органдары лауазымды тұлғаларының банкроттық рәсімдеріне бақылауды жүзеге асыру кезінде олардың заңсыз әрекеттері үшін 3 қылмыстық іс тіркелді.

Осылайша, оңалту және банкроттық рәсімдерінің автоматтандырылуының, борышкердің банкроттық кезеңінде шаруашылық операцияларының камералдық бақылау процесі автоматтандырылуының болмауы әкімшілердің дұрыс емес ақпаратты ұсыну, оны жасыру және бұрмалау үшін алғышарттарды құратынын айтуға болады.

Нәтижесінде, әкімшілердің дұрыс емес ақпараттарының негізінде оңалту және банкроттық рәсімдеріне мемлекеттік бақылауды жүзеге асыру барысында шешімдерді қабылдаған кезде мемлекеттік кірістер органдары лауазымды тұлғаларының сыбайлас жемқорлық құқық бұзушылықтарды жасау тәуекелі бар.

Сонымен қатар, сондай-ақ әкімшілер ұсынған мәліметтердің дұрыстығын анықтау бойынша камералдық бақылауды сапасыз жүргізу тәуекелі бар, себебі Қазақстан Республикасының уәкілетті, сот және құқық қорғау органдарының ақпараттық жүйелерімен тікелей электрондық өзара іс-қимыл жоқ.

Оған қоса, әкімшілердің ақпаратты ұсынудың автоматты түрде болмауынан, әкімшілік жауапкершілікке тарту және хабарламаларды қою бойынша қабылданған шаралардың толықтығына қатысты аумақтық мемлекеттік кірістер органдарының қызметіне Комитеттің ведомстволық бақылауды жүргізуі бойынша өкілеттік толық көлемде іске асырылмайды.

*Анықталған сыбайлас жемқорлықтың, сыбайлас жемқорлықты құқық бұзушылықтар мен қылмыстардың жасалуына ықпал ететін дискрециялық өкілеттіктердің және нормалардың ұсынымдары.*

Комитеттің Ақпараттық технологиялар басқармасы және Берешектермен жұмыс басқармасы 2017 жылғы 31 желтоқсанға дейін әкімшілердің есептілікті ұсыну, оңалту және банкроттық саласындағы уәкілетті органдардан мәліметтерді алу процесінің автоматтандырылуын қамтамасыз етсін, сондай-ақ Комитеттің Экономикалық тергеу қызметінің бөлімшелерімен ақпараттық өзара іс-қимылды кеңейту бөлігінде өзара іс-қимыл тәртібін қарастырсын.

**Мемлекеттік кірістер комитетінің**

**жұмыс тобы**